《一中》
宋代·丘葵

莫把三才别立根，此身亦自一中分。
四时环绕天包地，万片掷舒山出云。
道在灵台常泼泼，气归元海自沄沄。
百年保合太和内，老学无成恐有闻。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。